లుట్రోపిన్ ఆల్ఫా

లుట్రోపిన్ ఆల్ఫా, అనేది లువెరిస్ బ్రాండ్ పేరుతో విక్రయించబడింది. ఇది హైపోపిట్యూటరిజం కారణంగా మహిళల్లో వంధ్యత్వానికి చికిత్స చేయడానికి ఉపయోగించే ఒక ఔషధం. క్లోమిఫెన్ ప్రభావవంతంగా లేనివారిలో ఇది ఫోలిట్రోపిన్ ఆల్ఫాతో కలిపి ఉపయోగించబడుతుంది. ఇది చర్మం కింద ఇంజెక్షన్ ద్వారా ఇవ్వబడుతుంది.

సాధారణ దుష్ప్రభావాలలో తలనొప్పి, వికారం, రొమ్ము నొప్పి, కడుపు నొప్పి, అండాశయ తిత్తులు ఉన్నాయి.  ఇతర దుష్ప్రభావాలలో రక్తం గడ్డకట్టడం, అండాశయ హైపర్‌స్టిమ్యులేషన్ సిండ్రోమ్, బహుళ గర్భధారణ వంటివి ఉండవచ్చు. ఇది రీకాంబినెంట్ డిఎన్ఎ పద్ధతుల ద్వారా తయారు చేయబడిన లూటినైజింగ్ హార్మోన్ ఒక రూపం.

లుట్రోపిన్ ఆల్ఫా 2000లో ఐరోపాలో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి 75 యూనిట్ మోతాదుకు దాదాపు £31 ఖర్చవుతుంది. ఇది యునైటెడ్ స్టేట్స్‌లో వాణిజ్యపరంగా అందుబాటులో లేదు.

 మూలాలు 

వర్గం:ఔషధాలు